I N D O K O L Á S

1. ***§-hoz***

Az államháztartásról szóló 2011. évi CXCV. törvény 34.§-ában és az államháztartásról szóló törvény végrehajtásáról szóló 368/2011. (XII.31.) Korm. rendelet 42-43/A. §-ában foglaltak figyelembevételével szabályozza a költségvetési rendelet 9. §-a az előirányzat-módosítások rendjét.

A költségvetési rendelet IV. negyedéves módosítását az eredeti költségvetésben nem tervezett állami hozzájárulások, elnyert pályázati támogatások és a COVID 19 járvány miatt elmaradó bevételek tették indokolttá. Az átruházott hatáskörben történt előirányzat módosítások, illetve átcsoportosítások és a költségvetési szervek saját hatáskörű módosításai, illetve átcsoportosításai is átvezetésre kerültek.

A jelen előirányzat-módosítás keretében 346.590 E Ft-tal javasoljuk növelni a költségvetés főösszegét, mely így az eredeti költségvetésben szereplő 64.238.052 E Ft-ról a rendelet eddigi módosításaival együtt 66.553.877 E Ft-ra módosul.

***A bevételi előirányzatok főbb változásai:***

|  |  |
| --- | --- |
| 1. Működési célú támogatások államháztartáson belülről |  |
| - önkormányzatok működési támogatásai | 55.705 E Ft |
| - egyéb működési célú támogatások | 730.446 E Ft |
| 2. Felhalmozási célú támogatások államháztartáson belülről |  |
| * önkormányzatok felhalmozási támogatásai | 4.000 E Ft |
| - egyéb felhalmozási célú támogatások | - 793.791 E Ft |
| 3. Közhatalmi bevételek | - 197.019 E Ft |
| 4. Működési bevételek | 182.535 E Ft |
| 5. Felhalmozási bevételek | 680.182 E Ft |
| 6. Működési célú átvett pénzeszközök államháztartáson kívülről | 8.601 E Ft |
| 7. Felhalmozási célú átvett pénzeszközök államháztartáson kívülről | 21.992 E Ft |
| 8. Finanszírozási bevételek |  |
| * értékpapír értékesítés | -432.861 E Ft |
| Költségvetési szervek |  |
| - saját bevételek | 86.800 E Ft |

***1. Működési célú támogatások államháztartáson belülről*** rovaton az előirányzatot összességében 786.151 E Ft-tal javasoljuk emelni, amiből az önkormányzat működési célú állami hozzájárulásainak növekménye 55.705 E Ft.

Az állami támogatások októberi lemondása és pótigénylése során mutatószámokról kellett lemondani egyrészt a veszélyhelyzet miatti csökkenő igénybevétel miatt, másrészt az óvodások száma ősztől 91 fővel csökkent, így 4 óvodai csoport megszűntetésére került sor. Az idősek részére nyújtott szakosított szociális ellátásoknál az ellátotti létszám csökkenése az elismert szakmai dolgozói létszámban 4 fős csökkenést eredményezett. Minimális csökkenés volt még a gyermekétkeztetés igénybevételénél. A bölcsődei, a szociális intézményi és a gyermekétkeztetési üzemeltetési támogatások központilag kismértékben emelkedtek, így együttesen 14.728 E Ft-tal csökkent az állami támogatás az októberi lemondást követően.

A helyi önkormányzatok működésének általános támogatása bevételi előirányzata növekszik még a 2020. augusztus-november közötti hónapokra járó bérkompenzáció összegével, 2.867 E Ft-tal. A Magyarország 2020. évi központi költségvetéséről szóló törvény módosításának alapján a veszélyhelyzet megszűnésének napjától, június 18-ától önkormányzatunkat nem illeti meg az üdülőhelyi feladatok támogatása jogcímen kapott összeg, így várhatóan 12.041 E Ft-tal csökkenni fog az eredeti költségvetésben szerepeltetett támogatási összeg.

A települési önkormányzatok szociális és gyermekjóléti feladatainak támogatása költségvetési soron a szociális ágazati összevont pótlék jogcímen 45.842 E Ft, és a szociális ágazatban egészségügyi végzettséghez kötött munkakörben foglalkoztatottak egészségügyi kiegészítő pótlék kifizetéséhez kapcsolódó támogatásként 1.515 E Ft került kiutalásra az augusztus-november havi kifizetésekhez kapcsolódóan. Az egész évre megállapított bölcsődei pótlék kiegészítő támogatásából 1.328 E Ft levonást érvényesítettek a bölcsődei dolgozók létszámában történt változás miatt.

A települési önkormányzatok kulturális feladatainak támogatási költségvetési soron kulturális illetménypótlék jogcímen 21.476 E Ft-tal szükséges emelni az előirányzatot, ami a 2020. augusztus-november közti időszakra járó pótlék kifizetésének fedezetéül szolgált.

Az előző évi állami támogatások elszámolásából származó bevétel előirányzatát kerekítés miatt 1 E Ft-tal szükséges csökkenteni.

Az önkormányzat vissza nem térítendő támogatást igényelhetett a II. és III. negyedévben az illetékességi területén bevallott, de meg nem fizetett idegenforgalmi adó összegével egyező összegben. Ilyen címen 12.103 E Ft kiegészítő támogatás kiutalása történt meg.

Az állami támogatásokból származó pótelőirányzatok az érintett költségvetési szerveknél növelik a kapcsolódó kiadások előirányzatait.

Egyéb működési célú támogatások előirányzatát 730.446 E Ft-tal szükséges megemelni, melynek tételei az alábbiak:

* A TOP 6.5.15-ZL1-2016-00002 Zalaegerszegi Ady Endre Általános Iskola és Alapfokú Művészeti iskola többletenergiát az oktatásra projekt elszámolását követően még 1.132 E Ft támogatás kiutalására került sor.
* A „Zalaegerszeg egy a természettel” programot az Innovációs és Technológiai Minisztérium 4.000 E Ft-tal támogatta.
* Két hazai finanszirozású projektnél a kiutalt támogatást a Miniszterelnökség egyeztetése alapján meg kell osztani működési, illetve felhalmozási célú támogatásra, a Mindszenty projektnél 422.703 E Ft-ot, az uszoda fejlesztés projektnél 283.709 E Ft-ot szükséges működési támogatásként szerepeltetni, ugyanezzel az összeggel a felhalmozási célú támogatás előirányzata csökkentésre kerül.
* Az illegális hulladéklerakók felszámolására kiírt pályázaton önkormányzatunk 18.902 E Ft támogatást nyert el.

1. ***Felhalmozási célú támogatások államháztartáson belülről*** rovaton az előirányzatot 789.791 E Ft-tal csökkenteni szükséges több feladathoz kapcsolódóan:

* A TOP-6.1.1-16-ZL1-2017-00001 Üzemcsarnok építés a Zalaegerszeg 4815/6 hrsz-ú ingatlanon projekthez kapcsolódó támogatás 8.000 E Ft összegű tartalékkeretét csökkenteni szükséges, mivel ezt az összeget csak a projekt befejezését követően lehet lehívni, átmenetileg saját forrásból meg kell előlegezni visszapótlási kötelezettséggel.
* A TOP-6.5.1-16-ZL1-2017-00005 Petőfi S. Székhelyiskola energetikai korszerűsítése projekt esetében 79.341 E Ft többlet támogatást nyertünk el, ennek kiutalására azonban év végéig nem kerül sor, a számlák kifizethetősége érdekében itt is saját forrásból történő megelőlegezésre van szükség.
* A "Infrastrukturális fejlesztések Zalaegerszegen" projekthez érkező többlettámogatás összegét 38 E Ft-tal szükséges csökkenteni, hogy a támogatási szerződés módosításában szereplő összeggel az egyezőség biztosított legyen.
* A Mindszenty projektnél és az uszoda fejlesztés projektnél azzal az összeggel csökkentésre kerül a felhalmozási támogatás összege, amit működési célú támogatásként kell szerepeltetni.
* Felhalmozási célú önkormányzati támogatás nyert el pályázat alapján járásszékhely múzeumok szakmai támogatása jogcímen 4.000 E Ft összegben önkormányzatunk, amit a Göcseji Múzeum használhat fel.

3. A közhatalmi bevételek előirányzatát 197.019 E Ft-tal javasoljuk csökkenteni, ami két tételből adódik össze. A helyi iparűzési adó várható bevétele a gazdasági társaságok decemberi feltöltési kötelezettségének jogszabályi megszűntetése miatt 200.000 E Ft-tal elmarad a tervezett mértéktől. Környezetvédelmi bírságból 2.981 E Ft folyt be, ami a környezetvédelmi alap forrásait bővíti.

4. A ***működési bevételek*** előirányzatát 182.535 E Ft-tal javasoljuk növelni. A növekmény legnagyobb tételek a nettó finanszírozású projektekhez kapcsolódó visszaigényelhető általános forgalmi adó összegei. A projektek átmenetileg szabad pénzeszközeinek értékpapírban történő hasznosításából is jelentős – 114.469 E Ft - kamatbevétel realizálódott. A ZalaZone járműipari tesztpálya területrészeinek a 236/2020.(X.15.) közgyűlési határozat alapján történő értékesítéséhez 173.815 E Ft felszámított általános forgalmi adó kapcsolódik. A járványügyi veszélyhelyzet miatt ingyenessé váló parkolás az önkormányzat parkolásból származó bevételét is csökkentette, a várható bevételre tekintettel bruttó 98.588 E Ft-tal javasoljuk az előirányzatot csökkenteni. Az Aquapark üzemeltetés bevétele szintén elmarad a tervezettől, bruttó 29.210 E Ft-tal szükséges csökkenteni a bevételi előirányzatot.

5***.*** A ***felhalmozási bevételek*** előirányzatát 680.182 E Ft-tal javasoljuk emelni. Legnagyobb tétele a ZalaZone járműipari tesztpálya területrészeinek értékesítésből származó nettó 643.758 E Ft, valamint több nem tervezett ingatlan értékesítésből származó többletbevétel 36.262 E Ft összeggel. Egy cserével vegyes ingatlan szerződésből 162 E Ft folyt be, a kiadási oldalon ugyanezzel az összeggel cserével vegyes ingatlanvásárlást is szükséges megjeleníteni.

6. ***A működési célú átvett pénzeszközök*** előirányzata 8.601 E Ft-tal növelhető. Nyugdíjas Otthonházi adományból 6.600 E Ft folyt be, ennek 35 %-át a lakások felújítására, 65 %-át pedig az intézményben a működési feltételek javítására fordítják. A „Tehetségbarát Önkormányzat” díjjal járó 1.500 E Ft támogatást az önkormányzat a Zegasztár megrendezésére és a tehetséges fiatalok felkészítésében közreműködő egyesületek támogatására fordítja. A járványügyi védekezésre még befizetett adományok összegével 501 E Ft-tal növelhető a védekezésre rendelkezésre álló előirányzat.

7. A ***felhalmozási célú átvett pénzeszközök*** előirányzata 21.992 E Ft-tal növelhető, három feladathoz kapcsolódóan:

* a magánerős út építésekhez 386 E Ft lakossági befizetés érkezett,
* a Magyar Labdarúgó Szövetség által meghirdetett Ovi-foci pályázatra benyújtott kaszaházi pálya beruházás önrészét, 1.651 E Ft-ot a terület tulajdonosa, a Windoor Sport és Szabadidő Nonprofit Kft. biztosítja,
* a Tourinform Iroda felújításához 19.995 E Ft támogatást nyert önkormányzatunk a Kisfaludy 2030 Nonprofit Zrt. által bonyolított pályázaton.

8. A ***finanszírozási bevételek*** előirányzatát 432.861 E Ft-tal javasoljuk csökkenteni. A költségvetés júniusi és a III. negyedévi módosítása során a „Körforgalmi csomópont kialakítása a 76. sz. főút és az észak-déli ipari parki út kereszteződésében” projektelem építési költségeire, az Északi Ipari Parkban megvalósuló beruházáshoz szükséges két ingatlan megvásárlásához, valamint a konténer terminál projekthez szükséges területvásárlások forrását összesen 432.861 E Ft-ot átmenetileg értékpapír értékesítésből biztosította az önkormányzat. A ZalaZone járműipari tesztpálya területrészeinek értékesítéséből származó bevételből kiváltható a tervezett értékpapír értékesítés.

A bevételi előirányzatok változását a 1. tájékoztató tábla részletesen tartalmazza.

Kiadások előirányzatainak változása:

Az önkormányzat kiadási előirányzatainak változását a kapcsolódó bevételi előirányzatok növekedése, illetve költségvetési szervekhez történő leszervezések eredményezték, emellett átvezetésre kerültek a polgármesteri hatáskörben hozott előirányzat módosítások és az előirányzatok közötti átcsoportosítások is.

A bevétel elmaradások kompenzálása a céltartalék elmaradó bevételek pótlása sor terhére történt, csökkentve az ott rendelkezésre álló előirányzatot.

A kiadási előirányzatok változását a 2. tájékoztató tábla részletesen tartalmazza.

Zalaegerszeg Megyei Jogú Város Önkormányzata által irányított költségvetési szervek előirányzatát a 2020. évi IV. negyedévi módosítás során 148.016 E Ft-tal javasoljuk felemelni.

Az önkormányzati költségvetési támogatás keretösszegének növekedése 61.216 E Ft, amely az alábbi tételeket tartalmazza:

|  |  |
| --- | --- |
| - 2020. 8-11. hónapok után járó bérkompenzáció | 2.340 E Ft |
| - 2020. 8-11. hónapok után járó szociális ágazati pótlék | 21.899 E Ft |
| - 2020. 8-11. hónapok után járó kulturális pótlék | 21.476 E Ft |
| - Intézményi gyermekétkeztetés támogatásának változtatása az októberi felmérés alapján | 2.149 E Ft |
| - Rászoruló gyermekek nyári szünidei étkeztetésének támogatása | 914 E Ft |
| - Keresztury VMK elmaradt bevételeinek pótlása | 8.888 E Ft |
| - Egerszeg Kártya kedvezmény kompenzációja | 892 E Ft |
| - Önkormányzat és Polgármesteri Hivatal közötti elszámolások | 2.658 E Ft |

A költségvetési szervek saját hatáskörben 86.800 E Ft-tal kérik felemelni a bevételi előirányzataikat.

Az államháztartáson belülről származó működési célú támogatások előirányzata 69.463 E Ft-tal, a felhalmozási célú támogatások előirányzata pedig 8.685 E Ft-tal nő, az előirányzat- növekedés főbb tételei:

- Nemzeti Egészségbiztosítási Alapkezelő átadása az Egészségügyi Alapellátási Intézménynek.

- Emberi Erőforrások Minisztériuma, Nemzeti Kulturális Alap pályázati támogatásai.

- EU pályázati támogatás.

- Munkaügyi Központ támogatásai.

- Az önkormányzat megállapodások alapján nyújtott támogatásai.

**A működési bevételek** előirányzatát 8.475 E Ft-tal szükséges megemelni a költségvetési szervek tevékenységéhez kapcsolódó bevételek várható alakulásának ismeretében.

Az államháztartáson kívülről átvett működési támogatások előirányzata 652 E Ft-tal nő, a felhalmozási célú támogatások előirányzata 475 E Ft-tal csökken.

A kiadási előirányzatok változása a bevételek felhasználásával összhangban történik.

A költségvetési szervek bevételi és kiadási előirányzatainak módosítását a 3. és 4. tájékoztató táblák tartalmazzák.

***2.§-hoz***

A ***Zalaegerszegi Egészségügyi Alapellátási Intézménynél*** régóta felmerült probléma az adminisztratív munkaerő hiánya. Az intézménynél a pandémiás helyzet következtében sok olyan feladat adódott, amely azonnali intézkedést, vagy hosszabb távú adminisztrációs tevékenységet követelt meg. A megüresedő háziorvosi praxisok átvétele és üzemeltetése új és nehéz feladat.

A fentiek miatt szükségessé vált 1 fő adminisztratív munkaerő foglalkoztatása, így az ügyviteli dolgozók létszáma 1 főre, az összlétszám pedig 60,5 főre módosul.

Az önkormányzat összlétszáma a költségvetési szervek létszámával együtt 1.119 fő, melyből a költségvetési szervek létszáma 1.113 fő, az önkormányzat létszáma pedig 6 fő.

***3.§-hoz***

A költségvetési rendelet mellékleteiben a jelen módosítás tételeinek átvezetése megtörtént, a módosított mellékletek lépnek az eredetiek helyébe.

***4.§-hoz***

A rendelet hatálybalépésének időpontját és deregulációs rendelkezést tartalmaz. A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3)-(4) bekezdése alapján az indokolást a rendelet kihirdetését követően a Nemzeti Jogszabálytárban közzé kell tenni.